Diari Oficial de la Generalitat Valenciana


Sumari del DOGV 5451, del 15-02-2007 (2007/1230)

RESOLUCIÓ de 12 de gener de 2007, del conseller de Cultura, Educació i Esport, per la qual es deixen sense efecte les ajudes concedides por la Resolució d'11 de maig de 2006 en relació amb l'Orde de 28 de novembre de 2005, reguladora de les ajudes per al foment i el suport d'activitats culturals organitzades amb motiu de festes populars.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5451

Data del DOGV
:   15-02-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/1230


Data del document
:   12-01-2007

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * València
    * Castelló de la Plana
    * Alacant
    * suport econòmic
    * cultura popular
    * ajuda pública
    * organització cultural

Vistos els expedients relatius a les ajudes concedides per al foment i el suport d'activitats culturals organitzades amb motiu de festes populars, iniciats i instruïts per la Conselleria de Cultura, Educació i Esport.
Antecedents de fet
Primer. A través de l'Orde de 28 de novembre de 2005 de la Conselleria de Cultura, Educació i Esport, es van convocar ajudes per al foment i el suport d'activitats culturals organitzades amb motiu de festes populars a la Comunitat Valenciana (DOGV núm. 5.162, de 26 de desembre de 2005).
Segon. A través de la Resolució del conseller de Cultura, Educació i Esport d'11 de maig de 2006 (DOGV núm. 5.291, de 29 de juny de 2006), es van concedir les ajudes mencionades.
Tercer. En les concessions, notificades al seu dia als beneficiaris, se'ls atorgava fins al 15 de novembre com a termini màxim per a presentar la justificació de les despeses objecte de l'ajuda.
Quart. Els beneficiaris que figuren en l'annex d'esta resolució han incomplit les condicions establides en les bases reguladores de l'orde de convocatòria, ja que no han presentat la documentació justificativa dins del termini fixat o en la forma adequada.
Fonaments de dret
Primer. L'article 55.3 de la Llei 30/92, de 26 de novembre, de règim jurídic de les administracions públiques i del procediment administratiu comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, amb l'especificació de les persones o d'altres circumstàncies que individualitzen els efectes de l'acte per a cada interessat.
Segon. L'article 47.4.b del text refós de la Llei d'hisenda pública de la Generalitat Valenciana, que establix l'obligació dels beneficiaris de les subvencions de la Generalitat d'acreditar davant de l'entitat concedent la realització de l'activitat o l'adopció del comportament, així com el compliment dels requisits i de les condicions que determinen la concessió o l'obtenció de l'ajuda.
Tercer. La base tretzena de l'Orde de 28 de novembre de 2005 per la qual es convocaven ajudes per al foment i el suport d'activitats culturals organitzades amb motiu de festes populars, que establia les obligacions dels beneficiaris, entre les quals es trobava la d'acreditar documentalment la realització de l'activitat, i la base quinzena, que fixava l'obligació dels beneficiaris de presentar abans dels terminis establits la documentació esmentada perquè s'efectuara el pagament.
Quart. El punt sisé de la base quinzena de l'Orde de 28 de novembre de 2005, que indicava que una vegada conclòs el termini sense que s'haguera presentat la documentació, l'ajuda quedaria sense efecte i s'arxivaria l'expedient.
Per tot això, d'acord amb el que establix la base catorzena de l'Orde de 28 de novembre de 2005, de la Conselleria de Cultura, Educació i Esport, per la qual es convocaven ajudes per al foment i el suport d'activitats culturals organitzades amb motiu de festes populars, resolc
Deixar sense efecte les subvencions concedides als beneficiaris que figuren en l'annex, per l'import que s'hi especifica, i arxivar-ne l'expedient, perquè n'han incomplit la justificació dins del termini fixat o en la forma adequada, segons que establix l'Orde de 28 de novembre de 2005, reguladora de les ajudes per al foment i el suport d'activitats culturals organitzades amb motiu de festes populars.
D'acord amb el que disposen els articles 107, 116 i 117 de la Llei 30/1992, de règim jurídic de les administracions públiques i del procediment administratiu comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició ha d'interposar-se davant del conseller de Cultura, Educació i Esport en el termini d'un mes a comptar des de l'endemà de la notificació de la present resolució.
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació de la present resolució.
València, 12 de gener de 2007.- El conseller de Cultura, Educació i Esport: Alejandro Font de Mora Turón